4. การประกอบธุรกิจของแต่ละสายธุรกิจ

1. ธุรกิจผลิตรายการบันเทิงสำหรับโทรทัศน์ระบบบอกรับสมาชิก

บริษัท ไลฟ์ ทีวี จำกัด (“ไลฟ์ทีวี”)

ณ ปัจจุบันไลฟ์ทีวี มีการเปลี่ยนแปลงโครงสร้างของธุรกิจทีวีด้วยการ เพิ่มช่องรายเป็น 11
ช่องรายการ โดยแบ่งเป็น ช่องรายการปิด (Encrypted) จำนวน 6 ช่องรายการ ได้แก่
Football Plus, Sports Plus, MUTV, Earth, Asian Food Channel และ Baby TV
ช่องรายการเปิด (Free To Air) จำนวน 5 ช่องรายการ ได้แก่ Pop, ไทยไชโย, มิติ 4,
Dude, และช่อง Preview โดยช่องรายการปิด (Encrypted)
โดยรายละเอียดของแต่ละช่องรายการมีดังนี้

-   ช่องป๊อป (POP)  ช่องรายการเพลงและสาระบันเทิงทั้งไทยและต่างประเทศ

-   ช่องไทยไชโย (Thai Chaiyo) รายการเพลง และสาระบันเทิง ในลักษณะของเพลงลูกทุ่ง

  หมอลำ ลิเก และรายการตลก เป็นต้น

-   ช่องมิติ4 (MITI4) ช่องที่รวมเนื้อหาลี้ลับ แปลก มหัศจรรย์ ไม่น่าเชื่อ สิ่ง

เหนือธรรมชาติ ที่หาคำตอบทางวิทยาศาสตร์ไม่ได้

-   ช่องดู๊ดทีวี (DUDETV) ทางเลือกที่ตอบโจทย์สำหรับหนุ่ม ๆ ที่มองหาเพื่อนที่ เข้าใจ

-   ช่องฟุตบอลพลัส (FOOTBALL PLUS) ช่องฟุตบอลพร้อมแม็ตซ์ถ่ายทอดสดฟุตบอล ช่องรายการ

  กีฬาทางเลือกใหม่สำหรับคนที่ชื่นชอบหลงใหลในรายการ

  กีฬาฟุตบอล

-   ช่องสปอร์ตส พลัส (SPORTS PLUS) ช่องรายการ หลากหลายกีฬาชั้นนำจากทั่วโลก

-   ช่องแมนยูทีวี (MUTV) ช่องลิขสิทธิ์ทีวี 24 ชั่วโมง เพื่อแฟนผีแดงโดยเฉพาะ

-   ช่องเอเอฟซี (AFC-ASIAN FOOD CHANNEL) ช่องรายการอาหารและไลฟ์สไตล์อันดับ 1
    ของเอเชีย ที่

  รวบรวมทุกเรื่องราวเกี่ยวกับอาหาร ท่องเที่ยว
  สาระความรู้ไปจนถึงรายการเรียลลิตี้โชว์จากต่างประเทศ

-   ช่องเอิร์ธ (EARTH) รายการสารคดีเกี่ยวกับสิ่งแวดล้อม

-   ช่องเบบี้ทีวี (BABY TV) ช่องสำหรับเด็กวัยแรกเกิดถึงวัยแห่งการเรียนรู้ (1-4 ขวบ)

-   ช่อง Preview เป็นช่องรายการเพื่อการทดลองรับชมรายการจากทางช่อง

ต่างๆ เพื่อการโปรโมทช่องรายการ

ไลฟ์ทีวีจะเป็นผู้ผลิตรายการเพื่อออกอากาศตลอด 24 ชั่วโมง
ทั้งจากการผลิตรายการเองและการถ่ายทอดสัญญาณรายการจากทางต่างประเทศ
ด้วยการส่งรายการให้แก่กลุ่มลูกค้าผ่านระบบดาวเทียมทั้งแบบ encrypted และ Free to air
ผ่านเคเบิลทีวี และ ผ่านระบบ internet รวมถึงช่องทางอื่นๆในอนาคต ปัจจุบัน
มีผู้รับชมรายการของไลฟ์ทีวี กว่า 5 ล้านครัวเรือน รายได้หลักในการดำเนินการของธุรกิจทีวีได้แก่
รายได้จากผู้สนับสนุนรายการ, รายได้ค่าสิทธิจากผู้ประกอบการโทรทัศน์ระบบบอกรับสมาชิก
รายได้จากการเติมเงินในราคา 199 บาทสำหรับสิทธิการชม 30 วัน และ ราคา 599
บาทสำหรับสิทธิการชม 180 วัน และรายได้จากการการจำหน่ายเวลาให้แก่ผู้ผลิตรายการ
ตามลำดับ

นอกจากนี้ ไลฟ์ทีวีมีหน่วยธุรกิจที่มีความเกี่ยวเนื่องกับธุรกิจทีวีคือ

LIVE Digital คือ ดิจิตอลคอนเทนท์ ซึ่งจะนำช่วงเวลาในช่องรายการของ “ไลฟ์ทีวี”
สร้างมูลค่าเพิ่มให้กับธุรกิจ เช่น การให้ส่งข้อความสั้น (SMS) เข้าร่วมในรายการ,
การนำเสนอข้อความเชิญชวนให้ดาวน์โหลดเสียงเพลงเรียกเข้า
และการนำเสนอการประมูลสิ่งของในรายการ “LIVE BID” เป็นต้น
โดยจะได้รับส่วนแบ่งจากรายได้ในการดำเนินการดังกล่าว

บริษัท ทริลเลี่ยน เทเลวิชั่น จำกัด (“ทริลเลี่ยน”)

ทริลเลี่ยนเป็นกิจการร่วมทุนระหว่างบริษัทฯ กับบริษัท ฟิวเจอร์ มาร์เก็ตติ้ง คอมมิวนิเคชั่นส์ กรุ๊ป
จำกัด บริษัท ทวิน เชอร์รี่ จำกัด และบริษัท วี แบงค็อค จำกัด
เพื่อดำเนินการบริหารรายการในช่องดู๊ดทีวี ของ “ไลฟ์ ทีวี”

2. ธุรกิจรับจ้างโฆษณา ทำป้ายโฆษณา และให้เช่าป้ายโฆษณา

บริษัท ไลฟ์ มีเดีย กรุ๊ป จำกัด (มหาชน) (“ไลฟ์มีเดีย”)

ไลฟ์มีเดียประกอบกิจการสื่อโฆษณานอกบ้าน (Out of Home Media)
ปัจจุบันมีสื่อโฆษณาที่ดำเนินการอยู่ 3 ประเภท ได้แก่

Billboard

ไลฟ์มีเดียมีป้ายโฆษณาประเภท Billboard ขนาดใหญ่หรือในบางครั้งเรียกว่า
“สื่อป้ายโฆษณากลางแจ้ง” ในหลากหลายพื้นที่ ทั้งในบริเวณถนนสายหลักในกรุงเทพมหานคร
และปริมณฑล เช่น ถนนเพชรบุรีตัดใหม่, ทางด่วนขั้นที่1 พื้นที่การท่าเรือแห่งประเทศไทย,
ทางด่วนขั้นที่ 2 บริเวณถนนจันทน์, ถนนพระราม 9 และถนนรัชวิภา เป็นต้น

Building Wrap

การโฆษณาที่ปรากฏบนผนังภายนอกตึก และอาคารสำคัญบนถนนสายสำคัญต่าง ๆ ทั้งนี้
ภาพโฆษณาจะถูกพิมพ์ด้วยระบบอิงค์เจท ลงบนซีทรู สติกเกอร์
เพื่อนำไปติดบนกระจกของอาคารดังกล่าว ปัจจุบันมีการทำสัญญาไว้ 1 อาคาร คือ อาคารซิโนบริต
ถนนวิภาวดีรังสิต

Hi-Rise TV

สื่อโฆษณารูปแบบดิจิตอล โดยการนำภาพ ข้อมูล ข่าวสาร แสดงทั้งในแบบเคลื่อนไหว ภาพนิ่ง
และตัวอักษรวิ่ง ซึ่งสื่อโฆษณารูปแบบนี้จะอยู่ภายในอาคาร โดยติดตั้งภายในโถงรอลิฟท์
และภายในลิฟท์โดยสาร ได้แก่ อาคารจัสมินซิตี้ ถนนสุขุมวิท อาคารรัจนาการ ถนนสาทรใต้
อาคารสิรินรัตน์ ถนนพระราม 4 และอาคารเมืองไทย-ภัทรคอมเพล็กซ์ ถนนรัชดาภิเษก เป็นต้น

การให้บริการในสื่อโฆษณาข้างต้น บริษัทฯจะมีรายได้หลักแบ่งได้เป็น 2 ประเภท ได้แก่
รายได้จากการให้บริการสื่อโฆษณา และรายได้จากการผลิตสื่อโฆษณา นอกจากนี้
ไลฟ์มีเดียยังมีการดำเนินการเป็นนายหน้าในการผลิตและจำหน่ายสื่อโฆษณานอกบ้านให้แก่ผู้ประกอบการรายอื่นๆ
โดยการเป็นนายหน้าจำหน่ายสื่อดังกล่าวจะได้รับผลตอบแทนในลักษณะส่วนแบ่งจากรายได้

3. ธุรกิจนำเข้าและให้บริการด้านไอทีซิเคียวริตี้

บริษัท แอ็กทีฟมีเดีย (ไทยแลนด์) จำกัด (“แอ็กทีฟมีเดีย”)

แอ็กทีฟมีเดีย ประกอบธุรกิจหลักเป็นผู้นำเข้าผลิตภัณฑ์ซอฟต์แวร์และฮาร์ดแวร์ป้องกันไวรัส
และภัยคุกคามทางอินเตอร์เน็ตทุกประเภทบนเครือข่ายระบบคอมพิวเตอร์
ที่ได้รับแต่งตั้งเป็นตัวแทนจำหน่ายแต่ผู้เดียวในประเทศไทยและในประเทศกลุ่มอินโดจีน
โดยรายได้หลักของแอ็กทีฟมีเดียมาจากการจำหน่ายสินค้าและบริการ ซึ่งสามารถแบ่งได้ ดังนี้

  ประเภทซอฟต์แวร์
  ESET NOD32 Antivirus

  เป็นผลิตภัณฑ์ซอฟแวร์ป้องกันไวรัสจากประเทศสโลวาเกีย โดยมี 2 ผลิตภัณฑ์หลักได้แก่ ESET
  NOD32 Antivirus ซึ่งมีทั้ง home edition สำหรับเครื่องคอมพิวเตอร์ทั่วไป และ
  Business Edition สำหรับองค์กรธุรกิจ ส่วนผลิตภัณฑ์ ESET Smart Security
  เป็นนวัตกรรมใหม่ล่าสุดที่เพิ่มประสิทธิภาพมากยิ่งขึ้นในการป้องกันไวรัส สแปมเมล์ และมี
  Personal Firewall
  เพิ่มขึ้นในการป้องกันภัยคุกคามสำหรับเครื่องคอมพิวเตอร์ส่วนบุคคลและองค์กรธุรกิจทั่วไป

  ประเภทฮาร์ดแวร์

  eSafe Hellgate Appliance หรือ eSafe
  เป็นผลิตภัณฑ์จากประเทศอิสราเอล
  ซึ่งช่วยในการกรองเนื้อหาที่ผ่านเข้ามาทางอินเตอร์เน็ตว่าเหมาะสมหรือไม่
  หากไม่เหมาะสมจะทำการป้องกันโดยอัตโนมัติ นอกจากนี้
  ยังช่วยป้องกันผู้ใช้งานภายในองค์กรเข้าเว็บไซต์ที่ไม่เหมาะสม

  Watchguard

  เป็นผลิตภัณฑ์รักษาความปลอดภัยข้อมูลชั้นนำจากประเทศสหรัฐอเมริกา
  สำหรับเพิ่มความปลอดภัยให้เครือข่ายช่วยให้ผู้ใช้งานระบบคอมพิวเตอร์สามารถสื่อสารข้อมูลได้อย่างปลอดภัย
  และป้องกันการโจมตีระบบเครือข่ายทั้งทุกรูปแบบจากภายในและภายนอกได้เป็นอย่างดี
  ผลิตภัณฑ์ของ Watchguard
  นั้นครอบคลุมตลาดตั้งแต่องค์กรขนาดเล็กไปจนถึงองค์กรขนาดใหญ่มาก

  ประเภทบริการ
  Security Outsourcing

  เป็นบริการที่ครอบคลุมไปถึงการให้คำปรึกษา เลือกผลิตภัณฑ์ ติดตั้ง ดูแล และการประมวลผล
  โดยผู้เชี่ยวชาญด้านเทคนิคของบริษัทฯ ซึ่งเป็นผู้มีประสบการณ์ในสายงานนั้น ๆ

  นอกจากนี้
  แอ็กทีฟมีเดียยังมีการให้บริการทางเทคนิคในการแก้ไขปัญหาที่เกิดขึ้นจากไวรัสคอมพิวเตอร์
  โดยให้บริการตั้งแต่การติดตั้ง การอัพเดทโปรแกรม จนถึงการแก้ปัญหาไวรัสชนิดใหม่
  โดยมีทีมงานที่ให้บริการทางโทรศัพท์ (Support Call) และทีมงานที่ให้บริการในพื้นที่ของลูกค้า
  (On-site service)
  เพื่อการให้บริการและคิดค้นเครื่องมือในการแก้ปัญหาไวรัสคอมพิวเตอร์อย่างเร่งด่วน
  และเป็นทีมงานที่เป็นผู้เชี่ยวชาญคนไทยทั้งหมด

  ทั้งนี้ แอ็กทีฟมีเดียยังมีส่วนงานในการให้บริการทางโทรศัพท์ (Call center )
  เพื่อให้บริการปรึกษา แนะนำการใช้ผลิตภัณฑ์ การแก้ไขปัญหาเบื้องต้น และการให้บริการ Web
  Hosting แก่ตัวแทนจำหน่ายและลูกค้าอีกด้วย

ช่องทางการจัดจำหน่าย มี 2 ช่องทาง ได้แก่

-   ผลิตภัณฑ์ ESET NOD32 Homeuse Edition แอ็กทีฟมีเดียจะทำการจัดจำหน่ายผ่าน
    ร้านหนังสือซีเอ็ดบุ๊ค และห้างสรรพสินค้าชั้นนำ เป็นต้น นอกจากนี้
    ได้มีการแต่งตั้งตัวแทนจำหน่ายในพื้นที่ต่างจังหวัด
    เพื่อรองรับความต้องการของลูกค้าครอบคลุมทุกพื้นที่

-   ผลิตภัณฑ์ ESET NOD32 Business Edition และ ESET Smart Security Business
    Edition ซึ่งเป็นผลิตภัณฑ์สำหรับการใช้งานในองค์กรนั้น
    จะจัดจำหน่ายผ่านตัวแทนจำหน่ายทั้งหมด

4. ธุรกิจการจัดแสดงและบริหารศิลปิน

การดำเนินการในธุรกิจดังกล่าวนี้ บริษัทฯดำเนินการผ่านกิจการในกลุ่ม ได้แก่ บริษัท อิน แอนด์
ออน สตูดิโอ จำกัด และบริษัท ป็อบสตาร์ซ แมเนจเมนท์ จำกัด

ธุรกิจการจัดแสดง

หมายถึง การดำเนินการเป็นผู้จัดการแสดงคอนเสิร์ตของศิลปินต่าง ๆ
ทั้งภายในประเทศและจากต่างประเทศ ซึ่งจะได้รับรายได้จากการจำหน่ายบัตรเข้าชม,
จากผู้สนับสนุนในการจัดการแสดง และจากการจัดกิจกรรมพิเศษ เป็นต้น นอกจากนี้
การดำเนินธุรกิจในกลุ่มนี้ยังหมายรวมถึง การเป็นผู้รับจ้างจัดกิจกรรมต่าง ๆ
ซึ่งรายได้ที่ได้รับจะมาจากผู้สนับสนุนในการจัดการแสดง และจากการจัดกิจกรรมพิเศษ

ธุรกิจการบริหารศิลปิน

หมายถึง การดำเนินการเป็นผู้พัฒนาความสามารถในด้านต่าง ๆ
ตามความเหมาะสมให้แก่บุคคลหรือกลุ่มบุคคลเป้าหมาย เพื่อสร้างสรรค์ผลงานในรูปแบบต่าง ๆ เช่น
ด้านการแสดง, ร้องเพลง หรือการแสดงแบบ เป็นต้น การดำเนินการดังกล่าวนี้
บริษัทฯจะได้รับผลตอบแทนในรูปของส่วนแบ่งรายได้และผลกำไรจากการดำเนินการ
ไม่ว่าจะเป็นการให้บริการ, การจัดกิจกรรม และการได้รับเงินสนับสนุนจากผู้โฆษณาสินค้า เป็นต้น

นอกจากนี้ การดำเนินการลักษณะที่เป็นงานสร้างสรรค์ และการสร้างมูลค่าเพิ่มในรายการ,
บุคลากร และทรัพย์สินของบริษัทฯได้หมายรวมอยู่ในการประกอบการของธุรกิจดังกล่าวนี้ด้วย